บวมตรงที่เจาะด้านหลังมีชิ้นเนื้อออกมา รักษายังไงดีค่ะ ต้องไปพบไหมค่ะแล้วต้องกินยาอะไรดีค่ะ
สวัสดีค่ะ ในที่นี้น่าจะหมายถึงการเจาะหูซึ่งการเจาะหูนั้นเป็นการใช้ของมีคมทำให้เกิดบาดแผลที่บริเวณผิวหนังตรงใบหู จึงทำให้เกิดแผลเปิดเป็นรู การดูแลจึงต้องทำเหมือนการดูแลแผลเปิดค่ะ คือควรใช้น้ำเกลือล้างแผลวันละ 2 ครั้ง ใช้แอลกอฮอล์ฆ่าเชื้อเช็ดแผลรอบๆ ไม่ไปบีบหรือแกะบริเวณดังกล่าว ควรล้างมือให้สะอาดทุกครั้งก่อนทำแผลโดยหากแผลมีอาการปวด บวม แดง มีเลือดหรือหนองไหลจากแผล หรือมีชิ้นเนื้อออกมาเป็นก้อนให้้เห็น ร่วมกับเจ็บปวดด้วย ควรไปพบแพทย์ เพราะอาจเป็นสัญญาณของแผลติดเชื้อได้ ไม่ควรซื้อยามาใช้เอง ควรพบแพทย์เพื่อตรวจบาดแผลก่อนว่าควรได้รับยาฆ่าเชื้อหรือไม่ และทำแผลอย่างเหมาะสมต่อไป